
JOANNES  R,  LUCAS. 

Cjt audeo,  vir  dignissime,  mihi  curriculum  aca- 

demicum  jam  conficienti,  occasionem  tandem  obla- 

''  ;  \ 

tam  esse,  quanti  te  facio  palam  profitendi,  quam  si 
non  lubentissime  arriperam,  ut  virtutes  tuas  et  in¬ 
numera  beneficia,  quibus  tibi  devindus  sum,  praedi¬ 
carem,  ingrati  animi  crimine  merito  argueretur.  Cum 
enim  sors  iniqua  me  patre  semper  deflendo  orba¬ 
tus  esset,  tu  amicissime  adfuisti,  et  me  studio  et  a- 
xnore  vere  paterno  prosecutus  es.  Hasce  igitur  stu¬ 
diorum  primitias,  animi  beneficiorum  semper  memo¬ 
ris,  tenue  pignus,  aequo  animo  accipias,  quaeso. 

Diu  nobis  intersis,  omnibus  his  virtutibus  publicis 
et  privatis  ornatus,  quae  te  amicis  carum  et  accep¬ 
tum  reddunt» 

Hjec  paucula,  vir  spectatissime,  maculis  utcun¬ 
que  foetida,  quas  benignitas  tua  facile  condonabit, 
amicitiae  haud  immemor,  tibi  dicare  vellem  :  sub 
tuis  enim  auspiciis,  medicinae,  ad  summos  cujus  ho¬ 
nores  jure  eve£tus  es,  primum  incubui,  et  me  summa 
virtutum  et  dodlrinae,  tuae  observantia  teneri,  hoc 
exiguum  testimonium  sine  te  persuadeat. 

VIRGINIA. 


Benignum  hospitium,  vir  Amicissime,  nunquam 
obliviscendum  quo  me  ad  tuas  sedes  advenam  exci« 
piebas,  ut  hocce  opusculum,  animi  propter  urbani¬ 
tatem,  ingenium  et  virtutes,  tibi  devin£tissimi  pig¬ 
nus,  consecrarem  me  impulit» 


JOANNES  R,  LUCAS, 

|"|  UiE  sunt  Hydrocephali  species  quibus 
patet  genus  humanum,  Acuta ,  nempe,  et 
Chronica ;  de  priore  quorum  solummodo  in 
hocce  opusculo  disceptare  consilium  est. 

i 

Hunc  morbum  antiquos  omnino  latuisse  col¬ 
ligere  fas  est :  eos  forsan  quos  hic  morbus  ab¬ 
stulit,  febre  comate  stipata  interire  falso  cre¬ 
debant,  et  sane  in  hujusmodi  exemplis  causam 
mali  ferro  raro  perscrutarunt  j  hinc  naturam 

A 

ejus  veram  penitus  ignorabant.  Ex  aetate  qua 
floruit  Hippocrates,  audtores  diversi,  diversis 
temporibus,  de  aqua  in  variis  partibus  intra 
cranium  colledta  mentionem  fecere  ;  descrip¬ 
tio  autem  tam  manca  est  et  imperfedta,  ut  nil 
certi  de  natura  morbi  quo  implicitus  fuerit 
aeger.,  exinde  eruere  possumus. 

/ 

Chirurgus  Glascuensis  *  primum,  quantum 

•V 

scio,  hunc  morbum  ab  aliis  accurate  segrega¬ 
vit  ;  et  post  eum  Professor  hujus  Academiae 

...  * 

clarus  f  tractatum  edidit,  in  quo  omnia  ejus 
signa  plene  et  luculenter  tradita  fuere,  et  mor¬ 
bida  quoque  quae  ei  cadavera  hoc  morbo  per¬ 
emptorum  accuratissime  scrutanti  apparu¬ 
erunt,  optime  enarrantur. 

Ex  hoc  tempore  varii  de  hoc  proposito  trac¬ 
tatus  in  lucem  prolata  fuere  qui  perspicue 


*  Paisley. 

f  Whytt,  “  Observations  on  Dropsy  of  the 
“  Brain.” 

t  Bodoribus  Fothergill,  Quin  et  Rusin 


» 

conscripti,  morbi  naturam  et  causas  haud  pa¬ 
rum  illustrarunt,  et  summam  medicorum  at¬ 
tentionem  merito  exposcunt» 


DEFINITIO. 

.  \ 

Cullenus,  ingenio  et  scientia  percelebris, 

\ 

sequentem  hujus  morbi  definitionem  protulit, 
quem  ad  Classem  Neuroses,  et  ordinem  Co¬ 
mata,  relegavit  :  “  Apoplexia  (hydrocephali- 
ca)  paulatim  adoriens,  infantes  et  impuberes, 
primum  lassitudine,  febricula,  et  dolore  capi¬ 
tis,  dein  pulsu  tardiore,  pupillae  dilatatione,  et 
somnolentia  afficiens 

In  hac  definitione  quaedam  notatu  digna 
praetermissa  sunt ;  et  Dodlor  Gregory  eam 
hoc  modo  accuratiorem  reddidit  :  “  Apoplexia 
paulatim  adoriens,  infantes  et  impuberes  ple¬ 
rumque,  primum  lassitudine,  febricula,  et  do~ 


*  Cullen.  Synops.  Nosol.  Method.  gen.  xliL 
spec.  3, 

lore  capitis,  dein  pulsu  tardiore  tandem  fre¬ 
quentissime,  pupillae  dilatatione,  et  somnolen¬ 
tia,  afficiens  Haec  definitio  illi  Culleno 
traditae  praestat,  quippe  morbus  infantes  non 
solum  adoritur,  nonnunquam  enim  adultos  pe¬ 
tit  ;  ct  denique  pulsui  tardiori,  qui  in  secun¬ 
do  morbi  stadio  adest,  pulsus  admodum  fre¬ 
quens  semper  supervenire  observatur, 

Medici  quidam,  natura  et  signis  hujus  mali 
probe  perpensis,  nomen  ejus  mutare,  et  ad  aliam 
classem  referre  voluerunt :  Dodor  Rush  huic 
sententiae  suffragatur,  et  eum  Phreniculam  ap¬ 
pellare  consuevit  ;  et  Professor  f  hujus  Aca¬ 
demiae  eruditus,  nomen  Phrenitis  lentee  me¬ 
lius  convenire,  et  morbum  ad  classem  Py- 
rexiae,  et  ordinem  Phlegmasiarum,  relegari 
debere,  opinatus  est.  Nec  desunt  multa  ar¬ 
gumenta,  et  satis  valida,  quas  animum  in  hanc 
sententiam  abire  fortiter  suadent :  Pyrexia 
enim  ab  initio  semper  adest,  et  per  totum  ma- 


*  Audi  Gregqrix  Praeled,  de  Med.  Praft.  in 
Acad.  Edinen. 

f  Doftor  BuncaNo 

li  decursum  perstat ;  alia  quoque  cerebri 
inflammatione  correpti  indicia  urgent,  et  sig¬ 
na  apoplexiae  quae  tandem  sese  ostendunt,  ex 
inflammatione  praegressa  facile  repetenda  sunt. 
Utcunque  autem  hoc  erit,  nomine  consueto 
retento,  haec  obiter  notasse  sat  duxi. 


HISTORIA. 

*  - 

> 

Medici  de  initio  hydrocephali,  et  de  tem¬ 
pore  per  quod  durare  solet,  haud  parum  discre¬ 
pant.  Dodor  Whytt  affirmat,  morbum  gra- 
datim  formari,  et  cum  rite  formatus  fuerit,  ex 
quatuor  ad  sex  septimanas  durare,  et  in  non¬ 
nullis  exemplis  multo  longius  protrahi.  Me¬ 
dicus  alius  non  minus  inclytus,  infantes  op¬ 
tima  valetudine  fruentes,  hoc  morbo  subito 
corripi,  et  quatuordecim  dierum  spatio  obire, 
se  vidisse  testatur  ;  affirmat  quoque,  se  mor¬ 
bi  originem  ultra  dies  viginti  et  unum  raro 


#  Fqthergiel,  Oper. 


i 


6  DE  HYDRGCEPHALO  ACUTO® 

repetere  potuisse  :  observandum  quoque  est, 
in  plerisque  exemplis,  hoc  morbo  laborantium, 
quos  hic  medicus  conspeciebat,  aegros  quin¬ 
tum  aetatis  annum  attigisse  ;  nonnullos  ultra 
decem  annos  natos  fuisse,  et  duo  fuisse  exempla 
in  quibus  aegri  annum  aetatis  septimum,  et  de¬ 
cimum  vel  undevigesimum,  agebant.  Audor 
ingeniosus  utrasque  has  sententias,  utcunque 
primo  aspedlu  contrarias,  bono  fundamento 
nihilominus  inniti  posse  monet,  prout  morbus 
infantes  vel  aetate  maturiores  adortus  fuerit. 
“  Now,  as  the  duration  of  the  disease,  ari- 

sing  from  the  adlion  of  an  increased  portion 

**  '  * 

of  tluids  within  the  head,  must  in  some  sort 
depend  on  the  state  of  the  cranium  and  its  sa¬ 
tures  ;  it  is  b y  no  means  extraordinary,  that, 
in  very  young  subjedts,  the  progress  of  it  is 
more  gradual,  and  the  symptoms  not  so  imrne- 
diately  conspicuous,  as  in  those  of  great  firm- 
ness  of  bone,  and  strength  of  constitution 
Infantes  autem  saepe  tam  leviter  aegrotant, 
ut  morbus  diu  ante  subesse  potest,  quam  ani- 


*  Quin,  “  Treatise  on  Dropsy  of  the  Braiiu’* 

madvertitur,  ita  ut  aeger  citius  quam  etiam 
Fothergill  memorat,  periisse  videatur. 


Audfcores  medici  hunc  morbum  in  tria  sta¬ 
dia  vulgo  dirimunt,  quae  nunc  ordine  sunt 
perpendenda. 

Stadium  primum.  —  Ab  initio  hujus  mali 
aeger  languidus  est,  motus  aversatur,  et  animo 
angitur :  subinde  autem  bono  est  animo,  et 
secunda  valetudine  frui  videtur  ;  cibi  appe¬ 
tentia  imminuitur,  facies  pallida  est,  corpus 
marcescit,  et  pulsus  frequentiores  fiunt,  cum 
febricula,  quae  nunc,  statis  intervallis,  nunc 
tempore  incerto,  redire  solet ;  et  paroxysmi 
sub  vespere  plerumque  accedunt :  cutis  arida 
est,  et  praeter  solitum  calet. 

Dum  febris  perstat  vel  ingravescit,  cibi  ap¬ 
petentia  magis  imminuta  est :  Lingua  albida 
apparet,  nonnunquam  autem  nitida  est,  et 
versus  finem  morbi  aphthis  quasi  obsidetur : 
Sitis  nunc  urget,  et  aeger  de  nausea  conqueri¬ 
tur  ;  cui  brevi  vomitus  supervenit,  qui  nunc 

semel  vel  saepius  quotidie,  nunc  semel  tantum 
duorum  triumve  dierum  spatio,  molestus  est : 
circa  hoc  tempus  de  dolore  frontis  conque¬ 
runtur,  qui  supra  orbitos  vel  in  vertice  se- 
dem  habet.  Nonnunquam  unum  capitis  la¬ 
tus  solummodo  laborat,  et  in  hujusmodi  ca¬ 
sibus  caput  ad  latus  affectum  propendet,  (dum 

i 

aeger  in  positura  corporis  erecta  manet 
Capitis  dolor  et  vomitus  aegrum  vicissim  saepe 
affligunt ;  hoc  enim  urgente,  dolor  capitis  re¬ 
mittit,  et  contrarium* 

Alvus  fere  ita  compressa  manet,  ut  non  fa¬ 
cile  catharticis  etiam  fortioribus  moveatur,  et 
medicus  usu  artis  versatus  f  hoc  signum  mor¬ 
bo  proprium  esse  voluit ;  etsi  est  ubi  diarrhoea 
cum  alvo  astri&a  vices  mutat.  Aliae  quoque 
corporis  partes  dolent ;  tormina  enim  intesti¬ 
norum,  et  partium  extremarum  dolores,  saepe 
adsunt :  dolor  autem  nuchae  vel  partibus  in- 


*  Quin,  a  Treatise  on  Dropsy  o£  the  Brain.'* 


t  Fothergill,  Oper, 

ter  scapulas  saepius  affixus  est,  et  in  his  exem- 

v 

piis  caput  minus  aegrotat.  i£ger  nunc  lec¬ 
tum  fere  appetit,  etsi  raro  somnum  capit  ; 
nares  vellicat,  et  frendet  dentibus  :  Oculi 
quoque  lumen  refugiunt. 

Stadium  secundum  supervenire  dicitur,  cum 
pulsus,  antea  frequens  et  regularis,  tardus  et 
irregularis  evadit;  in  hoc  enim  morbi  gradu, 
pulsus  uon  solum  minus  frequens  fit,  sed  infra 
normam  sanitati  congruam  descendit ;  et  no¬ 
tatu  dignum  est,  idtus  arteriarum,  et  vi  et  in¬ 
tervallis  quibus  perficiuntur,  tunc  fieri  in¬ 
aequales  :  Quo  frequentiores  autem  sunt,  eo 
magis  ordinate  micant.  Observandum  quo¬ 
que  est,  etsi  pulsus  mire  tardescunt,  calorem 
corporis  minime  pro  rata  imminui,  sed  potius 
adaugeri  ;  pleraque  signa  quae  in  primo  sta¬ 
dio  adfuerunt,  in  hoc  quoque  perstant :  iEger 
nunc  posituram  eredlam  tenere  nequit,  parum 
dorrpit,  et  ploratus  saepe  edit :  Oculi  nunc  na¬ 
res  versus  contorquentur,  et  visus  duplex  non- 
nunquam  adest.  Circa  finem  hujus  stadii, 
mens  in  nonnullis  alienatur,  et  aegri  saepe  ex- 

clamant,  quasi  subito  horrore  perculsi.  Cir¬ 
ca  idem  quoque  tempus,  aliquid  simile,  vel 
etiam  vermes  ipsae,  dejiciuntur,  nullo  autem 
cum  morbi  levamine  ;  et  saepe  minus  exerci¬ 
tatis  de  natura  morbi  errandi  causam  prae¬ 
beat.  Urina  in  hoc,  et  aliis  hydrocephali  sta¬ 
diis,  multum  variat ;  nunc  nullum  sedimen¬ 
tum  deponit ;  saepius  autem  aliquid  coloris 
subalbidi  ad  vasis  fundum  decidit.  Anima 
aegrotantis  odorem  foetidum  et  ingratum  e~ 
mittit. 

In  primo  et  secundo  hujus  mali  stadio,  sig¬ 
na  saepe  per  unum  alterumve  diem  ita  mites¬ 
cunt,  ut  medici  minus  cauti  morbum  omni¬ 
no  esse  abiturum  crederent ;  signa  autem  bre¬ 
vi  recrudescere  solent,  et  quam  inanem  hu¬ 
jusmodi  spem  fuisse  satis  docent. 

Tertium  stadium  mutatione,  quam  pulsus 

* 

iterum  subit,  insignitur,  qui  nunc  citatior  et 
regularis  evadit  :  hoc  plerumque  ex  quinque 
ad  decem  dies  ante  mortem  evenit :  tempus 
quo  haec  pulsus  mutatio  incipit  in  diversis 

aegris  multum  differt,  et  in  nonnullis  exemplis 
gradatim  frequentior  fit ;  dum  in  aliis,  inso¬ 
litam  et  vix.  credibilem  frequentiam  citissime 
adipiscitur  :  minime  autem  stabilis  manet ; 
i&us  enim  arteriarum  nunc  plures  nunc  pau¬ 
ciores  numerantur.  Cum  ad  extremum  per¬ 
ventum  est,  pulsum  esse  frequentiorem  quam 
ullo  alio  morbi  tempore  Dodtor  Whytt  affir¬ 
mat  ;  et  se  nunquam  cognovisse  exemplum 
aegri  qui  huic  malo  succubuit,  antequam  ic¬ 
tus  ad  centum  et  triginta  in  minuto  horae 
ascenderant,  dixit. 

In  hoc  morbi  statu  aeger,  in  somnum  antea 
parum  proclivis,  sopore  obruitur.  Coma  in¬ 
terdum  circa  finem  stadii  secundi  obrepit,  a- 
lias  tertii  initium  comitatur.  ./Eger  nunc 
omnino  obstupescit,  et  si  a  comate  excita¬ 
tur,  aliena  quaedam  indistin&e  effutit  :  pal¬ 
pebrae  saepe  paralysi  correptae  apparent,  et  pu¬ 
pillae  unius  vel  utriusque  oculi  ampliata  est, 
et  luce  etiam  vividissima  admota  immobilis 
manet :  hoc  signum  ex  duobus  ad  sex  dies  ante 
mortem  plerumque  conspicitur  :  aegri  de  si- 

mul acris  visu  horrendis  nonnunquam  conque¬ 
runtur;,  et  saepe  omnino  caeci  fiunt:  manus  ad 
caput  haud  raro  admovent ;  et  musculi  bra¬ 
chiorum,  crurum,  et  faciei,  convulsionibus 
saepe  corripiuntur :  et  in  raris  quibusdam  ex¬ 
emplis,  musculi  faucium  ita  afficiuntur,  ut  vox 
per  quaedam  minuta  omnino  deficiat Una 
gena  saepius  in  die  incandefcit,  dum  altera 
pallida  et  frigida  manet,  et  brachium  ex  uno 
latere  rubere  interdum  observatur,  dum  alte¬ 
rum  immutatum  estf;  saepe  quoque  exigua 
sanguinis  copia  e  naribus  profunditur.  Qui 
antea  alvum  astridtam  habuerunt,  diarrhoeae 
nunc  obnoxii  fiunt,  et  torminibus  intestino¬ 
rum  vexantur  :  deglutiendi  facultas  imminu¬ 
ta  est,  etsi  cibum  oblatum  avide  nonnunquam 
devorant  :  respiratio  crebra  et  difficilis  evadit, 

suspirio  quasi  comitata  J  ;  feces  et  urina  in- 

\ 

scie  elabuntur,  et  aeger  convulsus  animam  ef¬ 
flat. 


#  Whytt,  li  On  Dropsy  of  the  BrainJ’ 

t  Fothergill,  Oper. 
t  Whytt. 

Haec  usitata  est  facies  quam  hic  morbus 
gravis  et  funestus  exhibet,  quantum  ex  scrip¬ 
tis  auctorum,  qui  maxime  fidem  merentur, 
colligere  potui.  Omnia  autem  haec  signa  non 
in  quovis  exemplo  inveniuntur,  nec  semper 
ordine  jam  depicto  sese  ostendunt.  In  quibus¬ 
dam  auditus  ita  acutus  fuit,  ut  scintillae  ex 
igne  provenientes  covulsiones  fere  induce- 
runt  *  :  in  aliis,  cibi  appetentia  per  totum  ma¬ 
li  decursum  haud  imminuta  est.  Neque  pu¬ 
pilla  ampliata  luci  insensilis,  vomitus,  deli- 
rium,  vel  strabismus,  morbum  semper  comi¬ 
tantur  ;  et  unum  exemplum  memoriae  prodi¬ 
tum  est,  ubi  pulsus  nunquam  praeter  solitum 
tardus  nec  inaequalis  fuit  f.  Aliud  morbi 
exepiplum  observatum  est,  in  quo  facies  spe¬ 
ciem  sanguinis  infra  cutem  effusi  ostendebat 
quod  notatu  eo  dignius  est,  quippe  morbum 


*  Rush.  “  Med.  Inquir.  and  Ohser”  vol.  ii. 
t  Ibid. 

X  And.  Gregorii  PrceleB.  de  Med.  PraB.  in 
Acad.  Edin . 

ex  iis  causis,  quae  impetum  sanguinis  caput 
versus  adaugeant,  originem  duxisse  plane  de¬ 
monstrat.  Hydrocephalus  in  hemiplegiam 
et  in  trismum  f,  nonnunquam  desinit,  quibus 
mors  brevi  ut  plurimum  supervenit ;  et  post 
mortem,  in  nonnullis  casibus,  brachia  et  pedtus 
colore  purpureo  insigniuntur. 

* 

CADAVERUM  SECTIO, 


Cerebro  eorum  qui  ex  hoc  morbo  perierunt 
patefa&o,  ventriculi  laterales  fluido  limpido, 
caloris  subflavi,  repleti  vulgo  reperiuntur : 
interdum  aqua  in  uno  ventriculo  solo  contine¬ 
tur,  foramine  quo  communicant  morbide  oc¬ 
cluso  ;  et  nonnunquam  in  omnibus  ventricu¬ 
lis  effunditur  :  quantitas  hujus  fluidi,  ex  dua¬ 
bus  ad  quinque  vel  sex  uncias  plerumque  va¬ 
riat.  Dicitur  quoque  humorem  nonnunquam 


*  Rush.  I oc .  citat* 
t  Quin. 

effundi  inter  superficiem  cerebri  et  membra¬ 
nas  quae  id  investiunt;  hujusmodi  autem 
exempla  raro  admodum  sese  ostendere  crede¬ 
rem. 

Medici  de  natura  hujus  laticis  non  omnino 
consentiunt.  Whytt  eum  calore  non  cogi 
posse  perhibet  .  Monro  et  Baillie  #  eum 
acidis  coagulari  invenerunt,  lentius  autem 
quam  fluidum  in  hydrope  aliarum  partium 
effusum. 

In  quibusdam  casibus  nil  omnino  effundi 
videtur  :  Vasa  autem  cerebri  sanguine  turgida 
fuere,  et  substantia  ejus  incisa  plurima  pundla 
rubra  conspiciebantur,  quas,  utraque  naturam 
morbi  et  mortis  causam,  etsi  nulla  effusio  fac- 
ta  est,  satis  indicant. 

Tumores  varii  magnitudinis  in  cerebro  sae¬ 
pe  deteguntur.  Dodor  Whytt,  in  uno  exem- 


*  Monro.  “  'Treatise  o?i  the  Braiji Baillie, 
u  Morbid  Anatomy  ” 

pio,  tumorem  in  dextro  thalamo  nervorum 
opticorum  positum,  ovum  pullinum  magnitu¬ 
dine  fere  adaequantem,  reperit;  color  hujus 
subflavus,  et  stru&ura  firma  fuit.  Dodtor 
Gregory  in  nonnullis,  quibus  Hydroce- 
phalus  necem  attulit,  tumores  in  cerebello  si¬ 
tos,  e  magnitudine  nucis  avellanae  ad  ovum 
pullini,  vidit ;  alii  tumores  cerebrum  et  cere¬ 
bellum  comprimebant  ;  et  in  uno  exemplo, 
ubi  morbus  solito  diutius  perstiterit,  tumores 
in  suppurationem  abierunt,  et  fere  dimidium 
cerebri  occupaverunt.  Tunica  arachnoidea 
praeter  solitum  crassa,  crusta  inflammatoria 
obdudla,  et  infra  eam  copia  fluidi,  quod  calo¬ 
re  cogi  potuit,  nervus  olfadtus  solito  amplior, 
substantiae  hydatidibus  similes  plexui  choroi¬ 
deo  adnexae,  et  substantia  cerebelli  specie  mu¬ 
tata,  diversis  temporibus  in  conspectum  pro¬ 
dierunt  ;  et  pia  mater  admodum  crassa  inter¬ 
dum  et  opaca,  durae  matri  adhaeret  f. 


*  Audi  Gregor.  FncleB*  de  Med .  PraB  i?i  Acad* 
Kdiji . 

CAUSiE. 

De  his,  medici  sententias  admodum  varias 
olim  amplexi  sunt ;  hodie  autem  pauci  sunt 
morbi  quorum  natura  melius  intelleda  est ; 
et  causas  quasdam  ex  quibus  originem  trahit, 
bene  notae  sunt. 

Whytt  hunc  morbum  ad  easdam  causas, 
quae  hydropem  vulgo  concitant,  referre  solet ; 
hinc  laxa  corporis  compages,  debilitas,  ob¬ 
structiones  in  diversis  cerebri  partibus,  collu¬ 
vies  serosa  sanguinis,  evacuationes  solitae  sup¬ 
pressae,  et  injuriae  capiti  in  partu  allatae,  inter 
causas  hujus  mali  ab  eo  annumerantur  ;  et 
certe  Hydrocephali  Chronici  originem  ex  his 
causis  repetere  liceat.  Si  autem  ad  infantes 
vegetos  et  robustos,  qui  hydrocephalo  acuto 
plectuntur,  respicimus,  si  ad  ejus  signa,  ad  ea 
quae  cadavare  sedo  in  conspectum  veniunt,  et 
ad  medendi  rationem  nunc  institutam,  animum 
advertamus,  causas  morbi  ex  jam  didis  ad» 

modum  diversas  petere,  et  eum  ex  iis  quae  in¬ 
flammationem  cerebri  et  membranarum  ejus 
movent,  deducere  cogimur  :  et  sane  audior 
celeberrimus  hydrocephalum  acutum  ex 
morbida  congestione  sanguinis  in  vasis  cere¬ 
bri,  quae  vulgo  effusioni  originem  praebet, 

♦ 

semper  proficisci  contendit ;  et  alius  medicus 
peritissimus,  primum  hujus  morbi  stadium 
ex  iis  causis  quae  gradum  leviorem  istius  in- 

,  r 

flammationis  inducunt,  qua  phrenitis  stipatur  ; 
et  secundum  ejus  stadium  ex  effusione  ejus¬ 
dem  generis,  ac  quae  apoplexiam  serosam  in 
adultis  ciet,  oriri  affirmat  f , 

Causae,  qum  morbum  excitant,  secundum 
opinionem  de  natura  ejus  hodie  passim  recep¬ 
tam,  nunc  enumerandae  sunt.  Huc  praeprimis 
spedlant  injuris  ex  lapsu  vel  iclu  capiti  alla¬ 
tae,  certae  corporis  positurae,  exercitium  nimis 
vehemens,  quo  sanguis  nimia  copia  ad  caput  de¬ 
fertur.  Sunt  et  aliae  causae  quae  minus  diredle 


*  Dedor  Quin. 

f  Rush,  “  Medo  Inquir,  and  Observat .* **  vol.  ii. 

in  cerebrum  agunt :  hujusmodi  sunt  febres  in¬ 
termittentes,  remittentes  et  continui,  rheuma¬ 
tismus,  phthisis  pulmonalis,  et  quasdam  exan¬ 
themata,  ut  variola,  scarlatina,  et  rubeola.  Mor¬ 
bis  quoque  sequentibus,  colicae,  nimirum,  pa¬ 
ralysi,  melancholiae,  dysenteriae,  dentitioni,  in- 
solationi,  ulceribus  vetustis  subito  exsiccatis, 
et  scrofulae,  supervenire  observatur  Non¬ 
nulli  affirmant,  labe  scrofulosa  praeditos  in 
hunc  morbum  esse  procliviores ;  aliquando 
quoque  certas  familias  praesertim  adoriri  vi¬ 
detur,  ita  ut  nonnulli  morbum  esse  haeredita- 
rium  persuasum  habuerunt.  Mares  prae  fe¬ 
minis  huic  morbo  magis  esse  obnoxios  dicitur, 
cujus  exemplum  insigne  Bodtore  Quin  me¬ 
moratur. 

'  , 

In  plerisque  exemplis  quae  curae  Do&oris 
Quin  demandata  fuere,  aegri  mira  alacritate 
et  summo  ingenii  acumine  insignes  fuere  P 


*■  Rush,  ioc,  citat» 

cutis  quoque  praeter  solitum  pellucida  fuit,  et 
venae  admodum  conspicuae  apparebant,  praeser¬ 
tim  circa  tempora,  frontem,  et  collum  ;  oculi 
ampli,  prominentes,  et  splendidi  fuere. 

i 

De  causa  huj  us  morbi  proxima,  variae  opi¬ 
niones  propositae  sunt :  alii  enim  eam  ad  rup¬ 
turam  vasorum  absorbentium  cerebri  *,  et 
alii  ad  causam  generalem  hydropis  f,  relega¬ 
runt.  Morbum  autem  ex  inflammatione  pen¬ 
dere,  mihi  multo  verisimilius  videtur. 

DIAGNOSIS. 


Maxime  interest  ut  hic  morbus,  cujus  even¬ 
tus  plerumque  tam  infelix  est,  ab  initio  rite 
secerneretur  ab  aliis,  quibus  confundi  potest. 
Dolendum  autem  est,  nullum  esse  signum 
huic  morbo  adeo  proprium,  ut  eum  in  primo 


*  Do£tor  Fothergill. 
f  Whytt,  loc.  citat. 

ejus  stadio  ex  vermibus,  dentitione,  &c.  accu¬ 
rate  discernere  possimus :  ea  autem  sympto¬ 
mata,  quibus  natura  mali  ab  initio  in  pleris- 
que  exemplis  innotescat,  describere  conabor. 
Ubicunque  aeger  febre  lenta,  nullo  certo  typo 
insignita,  corripitur,  et  quae  non  statis  inter¬ 
vallis  remittit  et  exasperatur  ;  si  vomitus  nunc 
saepius  in  die,  nunc  semel  tantum  secunda 
vel  tertia  quaque  die,  accedit ;  et  si  neque  ab¬ 
domen  tumidum,  neque  partium  extrema¬ 
rum  macies,  nec  tussis  sicca  et  molesta  adsint, 
neque  nares,  labium  superius,  nec  palpebrae 
inferiores  aliquantulum  tumescant,  (sicut  in 
vermibus  evenire  solet  *)  ;  et  alvus,  praeter  so¬ 
litum  torpida,  catharticis  aegre  movetur,  et 
dolor  fixus  inter  scapulas  adest ;  si  aeger  lucem 
refugit,  de  dolore  supra  oculos  vel  in  vertice 
capitis  conquestus  est,  qui  per  plures  dies 
perstiterit ;  et  cum  haec  signa  emeticis,  ca¬ 
tharticis,  vel  vesicatoriis,  perite  administratis, 


*  Gregor.  “  Couspedt.  Med.  Theoret.”  de  “  Re- 
med.  Anthel. 

non  cedunt,  et  praesertim  si  aegri  manus  capiti 
saepe  admovent ; — ratio  non  deest  cur  morbi 
naturam  suspicemur.  Hoc  autem  mali  tem¬ 
pore  hydrocephaium  ex  vermibus,  et  ex  aliis 
morbis,  quibus  infantes  opportuni  sunt,  et  in¬ 
ter  quos  et  hoc  malum  similitudo  intercedit, 
secernere  admodum  difficile  est. 

i 

Si  aeger  ex  remediis  supra  memoratis  nil 
commodi  percipit,  et  pulsus  tardus  et.  irregu¬ 
laris  evadit,  et  si  eodem  tempore  calor  eorpo- 
ris  minime  decrescit,  cum  pulsu  tardiore, 
aquam  in  cerebro  esse  collectam  certo  fere 
statuere  possumus,  ut  medicus  sagax  monet 
Etsi  enim  pulsus  in  vermibus  saepe  admodum 
tardus  et  inaequalis  evadit,  cutis  tunc  frigida 
Iit,  et  nulla  febris  adest :  contrarium  autem  in 
hydrocephalo  evenit ;  calor  enim  cutis  perstat, 
et  febris  pristina  vi  urget :  convulsiones  quo¬ 
que,  quam  in  verminatione,  multo  rarius  ad¬ 
sunt. 


*  Do£tor  QuiNc 

Cum  igitur  pulsus  tardas  et  inaequalis,  ca¬ 
lor  febrilis,  et  sitis ;  pervigilium,  strabismus, 

v1 

visus  duplex,  et  ploratus,  signis  jam  traditis 
superveniunt,  hydrocephalum  acutum  subesse 
jure  colligere  possumus.  Denique,  cum  haec 
subsequuntur  coma,  pupilla  ampliata,  luce  ad¬ 
mota  immobilis,  pulsus  frequentior,  genae  ru¬ 
bore  suffusae,  subsultus  tendinum,  et  feces  et 
urina  inscie  elabentes,  nullum  de  natura  mali 
quo  tenetur  aeger,  neque  de  infelici  ejus  exi¬ 
tu,  dubium  restabit^. 


PROGNOSIS. 

Natura  et  sede  hujus  morbi,  et  stru&ura 
delicata  organi  nobilis  quod  laborat  probe 
perspedlis,  prognosis  in  omni  exemplo  maxi¬ 
me  infausta  erit. 

Whytt  se  nunquam  casum  hydrocephali 
accurate  insigniti  ad  sanitatem  perduxisse, 


*  Whytt,  “  Observations/’  &c» 

candide  profitetur  :  alii  autem  medici #  medi¬ 
cinam  in  hoc  morbo  felicius  adhibuerunt. 
Omnes  tamen  eum  fere  semper  esse  lethalem 
agnoscunt.  Do£tor  Gregory  medicos  saepe 
de  natura  morbi  decipi,  et  igitur  se  hydroce- 
phalum  sanasse  falso  statuisse,  jure  suspica¬ 
tus  est  j\  Omnibus  autem  perpensis,  hydro- 
cephalum  nonnunquam  idoneis  remediis,  pe¬ 
rite  adhibitis,  sublatum  fuisse,  colligere  fas 
est. 


MEDENDI  RATIO, 

In  initio  hujus  mali,  cum  natura  ejus  non 
plane  elucescit,  emeticum  lene  adhibuisse  pro¬ 
derit,  et  cum  alvus  fere  pertinaciter  astri&a 
est,  huic  catharticis  validioribus  subvenien¬ 
dum.  Submurias  hydrargyri  vermibus  aeque 


*  Quin  et  Rush. 

f  Aud.  Greg.  Prseledf.  de  Med.  Pradh  in  Acad. 
Edin, 

ac  hydrocephalo  accommodatus  anteponi  me¬ 
retur,  et  memoria  semper  tenendum  est,  in 
hoc  morbo  dosi  solito  ampliore  opus  esse. 

<  *y" 

Si  post  haec  adhibita  fuere,  morbus  nihilo¬ 
minus  perstat,  vel  etiam  ingravescit,  et  nulla 
ratio  est  cur  credamus  effusionem  obtinuisse, 
ad  ea  remedia  quibus  plethorae  capitis  occur¬ 
ritur  statim  confugiendum  est :  ex  signis 
enim  vasa  cerebri  sanguine  nimis  turgere  per¬ 
spicuum  est.  Quibus  modis  hoc  consilium 
absolvi  potest,  exponere  nunc  liceat. 

Detraffiio  sanguinis . — Antequam  ad  hoc  re¬ 
medium  decurritur,  signorum  vehementia,  ae¬ 
gri  vires  et  aetas,  sedulo  sunt  perpendenda. 
Ubi  aetas  tenera  est,  Dodtor  Quin  sanguinem 
ex  brachio  detrahere  dubitat,  quippe  debilita¬ 
tem  quae  morbus  comitatur  non  sine  periculo 
adaugeat,  et  minus  prodest  quam  sanguis  ex 
partibus  morbo  vicinis  parcius  detra6tus. 
Hinc,  in  omni  exemplo,  sanguinem  ex  tempo¬ 
ribus  elicere  hirudinibus,  cucurbitulis  vel 
scarificatione,  praeponere  solet,  vel,  arteria  • 

temporali,  vel  vena  jugulari  incisa,  si  com¬ 
mode  fieri  potuit. 

Medicus  alius  autem  clarus  #,  detradlionem 
sanguinis  ex  brachio  laudibus  multum  effert, 
et  sane  ex  casibus  quos  protulit,  in  quibus 
profuisse  visa  fuit,  hoc  remedium  multum 
pollere  verisimile  est.  Ex  quatuor  ad  sex  un¬ 
cias  sanguinis  ex  brachio  infantum,  qui  quar¬ 
tum  vel  sextum  aetatis  annum  agebant,  de¬ 
traxit  ;  et  hoc  iteravit,  prout  opus  fuerit.  Si 
signa  urgentiora  fuere,  quae  sanguinem  nimia 
copia  ad  cerebrum  deferri  ostendunt,  ad  hoc 
remedium  confugerem  ;  periculum  enim  quod 
ex  duratione  mali  imminet,  multo  magis  est 
timendum,  quam  debilitas  ex  jadtura  sangui¬ 
nis  forsan  subsecutura. 

Cathartica  in  hoc  morbo,  alvo  admodum 
compressa  fere  stipato,  necessaria  sunt,  et  haud 


*  Do£lor  Rush,  “  Med.  Inquir.  &  Observat.” 
vol.  ii. 

parum  prodesse  nonnunquam  videntur.  Sub - 
murias  hydrargyri  melius  convenit :  Quanti¬ 
tas  hujus  assumenda  multum  ex  statu  aegro- 

1 

tantis  pendebit. 

' 

Epispastica  omnibus  medicis  usui  commen¬ 
data  fuere,  et  ut  primum  de  natura  mali  cer¬ 
tiores  fa£ti  sumus,  totum  caput  his  exulce¬ 
randum  est :  au6tor  sagax *,  haec  per  totum 
mali  decursum  esse  adhibenda,  et  etiam  tem¬ 
poribus  et  collo  imponenda,  monet.  Fonticuli 
et  Setacea ,  nuchae  indita,  a  nonnullis  usurpata 
fuere  :  Cum  autem  signa  morbi  jam  superve¬ 
nerint,  citius  ad  finem  properat,  quam  aliquid 
boni  ex  his  remediis  sperare  liceat:  caput  igi¬ 
tur  ope  emplastri  meloes  vesicatorii  exulcera¬ 
tum  servare,  magis  e  re  foret.  Aquam  fri¬ 
gidam  capiti  admotam  bonos  effectus  edere 
ex  analogia  credemus,  et  sane  experientia 
hanc  opinionem  comprobavit.  Do&or  RusH  ex 
propria  experientia  compertus  est,  lintea  aqua 


*  Do&or  Rush. 

vel  aceto  madida,  in  quibus  pauxillum  glaciei 
prius  solutum  fuerit,  fronti  admota  dolori  ca¬ 
pitis  stepe  optime  succurrere.  Pediluvium, 
quippe  in  phrenitide,  et  febribus  anxietate  et 
dolore  capitis  comitatis,  prodesse  videtur, 
nonnulli  in  hoc  quoque  morbo  in  auxilium 
vocarunt.  In  secundo  autem  et  tertio  stadio, 
nullo  cum  beneficio  usurpatur,  vel  potius  no¬ 
cere  visum  est  *. 

•9'V’C?  t  F  'V  ">  /  ‘i  jt  jf  Vi*  t*1  Pfl  • 

Cum  aeger  in  ledto  detinetur,  caput  quan¬ 
tum  fieri  potest,  supra  reliquum  corpus  eleva- 

Vjf  '■  *  "  '  ,  « 

tum  tenere  admonendus  est ;  hoc  enim  modo 

j  U  -J l  LA  w  »  •»  w  *  *  jL# 

impetui,  quo  sanguis  in  cerebrum  fertur,  quo¬ 
dammodo  occurritur.  Nonnulli  hydrargyrum 
in  hoc  morbo  debellando,  tantis  viribus  polle¬ 
re  quondam  ^habuerunt,  ut  nomen  specifici  ei 
fere  imponerent.  Huic  autem  remedio  medici 
hodie  parum  confidunt :  quoniam  autem  vasa 
absorbentia  fortiter  stimulat,  cum  signa  effu¬ 
sionis  adsunt,  id  experiri  haiid  alienum  erit. 


#  Quin,  “  Treatise,”  &c. 

Hydrargyrus ,  ore  receptus  vel  fridtione  ad¬ 
hibitus,  copia  solito  majori  convenit ;  admo¬ 
dum  enim  difficile  est  salivam  provocare,  et 
medici  quidam  commoda  ex  hoc  remedio  ori¬ 
unda,  nisi  saliva  copiosius  profusa  fuerit,  non 
semet  ostendere  voluerunt. 

Diuretica  a  nonnullis  in  hoc  morbi  stadio 
proposita  fuere  \  his  autem  parum  proficitur. 
Digitalis  purpurea  casteris  non  antecellere  vi¬ 
detur.  An  aquam  in  cerebro  colledtam,  punc¬ 
tura  unquam  educere  liceat,  ut  propositum  est, 

statuere  non  audeo  ;  et  sane  pauci  sunt  medi- 
*  '  ;  ! 
ci  qui  ad  remedium  adeo  periculosum  confu¬ 
gere  voluerint. 

Dodlor  Rush  opinatur,  cinchonam ,  opium  et 
vinum,  in  ultimo  hujus  morbi  gradu,  cum  be¬ 
neficio  adhiberi  potuisse,  etsi  his  nunquam 
usus  est.  An  in  omni  exemplo  hujus  morbi, 
qui  medicinas  feliciter  cessit,  modicum  exer¬ 
citium  et  frigidarium  adhiberi  debet,  medi¬ 
corum  judicio  permittit. 

PROPHYLAXIS. 

/.  * 

Quoniam,  ne  infantes  in  hunc  morbum  in¬ 
ciderunt,  multo  facilius  est  praecavere,  quam 
eo  detentis  opem  ferre  ;  ne  ii  quibus  inest  pro¬ 
clivitas  ad  hydrocephalum,  eo  corriperentur 
assidue  incumbere  debemus.  Hoc  consilio 
exercitatio  modica,  diaeta  lenis,  et  cathartica 
subinde,  si  alvi  status  his  egeat,  bene  conve¬ 
niunt. 

Cum  dolor  capitis  sine  ulla  causa  manifesta 
vexat,  vel  aegros  ad  hoc  malum  esse  opportu¬ 
nos  suspicamus,  hirudines,  epispasticae,  vel 
setacea,  capiti  sine  mora  admovenda  sunt. 

Profluvium  sanguinis  e  naribus  hunc  mor¬ 
bum  saepe  praegreditur,  et  Dodtor  Quin  id  mi¬ 
nime  esse  compescendum  putat.  Huic  autem 
sententiae,  audloritate  utcunque  gravi  suffultae, 
assentire  haud  possum  ;  fluxum  sanguinis  po- 

tius  reprimerem,  ne  subinde  revertens  pletho- 
ram  capitis  induceret  ;  et  malis  effe&ibus 
qui  ex  fluxu  sanguinis  suppresso  oriri  possent, 
idoneo  diaetae  genere,  exercitio  et  hirudinibus, 
obviam  irem. 

